V MuseScoru 4 lahko svoje zapise shraniš v zasebni oblak
in jih objaviš, ko so končane.
Vse, kar potrebuješ, da lahko začneš, je brezplačni musescore.com račun.
Če še nimaš računa, ga zlahka ustvariš s klikom na
"Ustvari račun" na strani "Moji računi".
To ti omogoči dostop do več kot milijon zapisov, ki jih lahko vidiš na spletu
ali naložiš in odpreš v MuseScoru za nadaljnje urejanje.
Po tem je vse, kar moraš storiti, shraniti svoj zapis
in ti bosta ponujeni opciji za shrambo v oblaku ali na računalniku.
Zaenkrat bomo izbrali shrambo v oblaku, dodali zapisu ime in kliknili "Shrani".
Prvič, ko to storimo,
bo MuseScore vprašal, če želimo poleg zapisa shraniti tudi zvok.
To je povsem odvisno od tebe.
Zahvaljujoč novemu predvajalniškemu pogonu, podpori za VST
in novi osupljivi knjižnici Muse Sounds
se lahko tvoji zapisi poslušajo na musescore.com z lepim, realističnim zvokom.
Če si naložil MuseSounds ali uporabljaš VST, bo potem to zvok predvajanja,
ko celemu svetu objaviš svoj zapis.
Če pa samo shranjuješ v zasebni oblak,
bi mogoče izbral le osnovno predvajanje na spletni strani,
kar lahko zmanjša potreben čas za shranjevanje in nalaganje datoteke.
Zaenkrat bomo pustili to opcijo nastavljeno na "nikoli", ampak jo lahko vedno spremenimo
tako, da odpremo nastavitve in gremo pod sekcijo "Oblak".
Sedaj, ko je zapis shranjen, ga lahko s klikom na ta gumb vidimo online,
kjer boš videl, da je tvoja datoteka v upravljalcu zapisov označena pod zasebno,
kar pomeni, da je nobeden drug ne more videti.
Vse shranjene spremembe boš lahko ti – in samo ti – videl tu.
Ko si zaključil izdelovati zapis, ga lahko narediš javnega,
da ga lahko drugi poslušajo, komentirajo, všečkajo, delijo in naložijo.
Samo klikni na zavihek "Objavi" v MuseScoru in izberi "Objavi na MuseScore.com".
To opcijo lahko najdeš tudi v meniju "Datoteka".
Ko je zapis javen, bodo vse shranjene spremembe vidne celemu svetu.
Shranjevanje zapisov v oblak je ključni prvi korak, ki bo utrl pot
drugim funkcijam za deljenje in sodelovanje, ki bi jih radi razvili za prihodnje verzije.
Če želiš biti na tekočem z novicami in objavami
o novih funkcijah v MuseScoru, poskrbi, da se naročiš na ta kanal.